Diari Oficial de la Generalitat Valenciana


Sumari del DOGV 5331, del 24-08-2006 (2006/8911)

Informació publica del programa d'actuació integrada de la unitat d'execució número 5 de Benaguasil.
----------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8911


Organisme emissor
:   Ajuntament de Benaguasil

Tipus de document
:   Anunci

Informació publica del programa d'actuació integrada de la unitat d'execució número 5 de Benaguasil. [2006/M8911]   
Per acord d'este Ajuntament en Ple, en sessió ordinària celebrada el dia 30 de maig de 2006, i de conformitat amb el que establix l'article 272 del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, se sotmet a informació pública el programa d'actuació integrada de la unitat d'execució número 5 durant un termini de 20 dies, i s'avisa als interessats de la possibilitat de formular-hi al·legacions.   
A continuació es transcriu la part dispositiva de l'acord adoptat:   
«Primer  
Acordar el desenvolupament urbanístic de la unitat d'execució número 5 de Benaguasil per mitjà de gestió directa.  
Segon  
Sotmetre a informació publica durant el termini de 20 dies, el programa d'actuació integrada comprensiu d'alternativa tècnica, composta de pla de reforma interior i projecte d'urbanització i la proposició juridicoeconòmica, que es presentaran de forma oberta.  
El sotmetiment a informació pública es durà a terme mitjançant:  
1. Anunci publicat en el Diari Oficial de la Generalitat i, simultàniament o amb posterioritat, en un periòdic d'àmplia difusió al municipi.   
2. Notificació formal i individualitzada als interessats i als qui consten en el cadastre com a titulars de drets afectats per l'actuació proposada.   
Tercer  
El termini d'informació pública serà de 20 dies a comptar de l'endemà de l'última publicació de l'anunci o des de la recepció de l'avís, si és posterior, i es podran durant tal termini formular al·legacions al contingut de la documentació.   
Durant l'esmentat termini d'exposició no pertocarà la presentació d'alternatives tècniques ni de proposicions juridicoeconòmiques.  
Quart  
Aprovar la descripció detallada dels compromisos d'inversió i gestió que contrau l'Ajuntament de Benaguasil, així com la disponibilitat de recursos pressupostaris per a finançar parcialment l'actuació, sense ingressar quotes d'urbanització, en previsió de la retribució en terrenys o de l'impagament d'estes.  
Cinqué  
Sol·licitar a la conselleria competent en matèria d'Urbanisme la cèdula territorial d'urbanització, de conformitat amb l'article 113.2 de la LUV.»  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este anunci servix com a notificació als interessats afectats que puguen resultar desconeguts, de qui s'ignore el lloc de notificació, o bé, intentada esta, no es puga practicar.  
Benaguasil, 31 de maig de 2006.. L'alcalde: Joaquín Segarra Castillo.